Subject: Teemeistri tn 2 ja lähiala detailplaneeringu eskiislahenduse ja lähtedokumentide avalik väljapanek
From: Alice Laanemägi <[email-masked]>
To: <Undisclosed recipients:>
Date: Mon, 26 Jan 2026 11:55:33 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Tallinna Linnaplaneerimise Amet otsustas 13. jaanuaril 2026 käskkirjaga nr
T-11-1/26/2 algatada Nõmme linnaosas Teemeistri tn 2 ja lähiala
detailplaneering. Planeeringuala suurus on 9,79 ha ning detailplaneeringu
eesmärk on kujundada endisest tööstusalast kaasaegne, mitmekesine ja
rohelust väärtustav elamu- ja äripiirkond.

Detailplaneeringuga kavandatakse moodustada kuus krunti, sealhulgas
elamu-, äri- ja elamumaa, üldkasutatava maa ning transpordimaa krundid.
Planeeringuga määratakse ala hoonestus- ja maakasutustingimused ning
antakse põhimõtteline lahendus heakorrastuse, haljastuse, juurdepääsude,
parkimise ja tehnovõrkudega varustamise kohta. Kavandatav lahendus vastab
Nõmme linnaosa üldplaneeringule ning võimaldab kujundada piirkondliku
asumikeskuse, kus elamute kõrval paiknevad ka äripinnad, teenused ja
avalikud funktsioonid ning on tagatud head jalgsi- ja rattaga liikumise
võimalused.

Nõmme Linnaosa Valitsus teatab, et korraldab 09. veebruarist 23.
veebruarini 2026 Teemeistri tn 2 ja lähiala detailplaneeringu
eskiislahenduse ja lähtedokumentide avaliku väljapaneku.

Detailplaneeringu materjalidega on võimalik tutvuda:

*	Tallinna õigusaktide infosüsteemis TEELE
<https://teele.tallinn.ee/documents/150474/view#metadata>
https://teele.tallinn.ee/documents/150474/view#metadata
*	Tallinna planeeringute registris
<https://tpr.tallinn.ee/DP048070> https://tpr.tallinn.ee/DP048070
*	Paberkandjal Nõmme Linnaosa Valitsuse infosaalis, Valdeku tn 13,
Tallinn

Ettepanekuid ja arvamusi on võimalik esitada e-posti aadressil
[email-masked] <mailto:[email-masked]> .

Parimate soovidega,

Alice